

Broj:

Nikšić: \_\_\_\_\_\_\_.2025. godine

**JAVNI POZIV**

**ZA PRODAJU VOZILA PUTEM JAVNOG NADMETANJA - LICITACIJE**

**1. Predmet prodaje**

Predmet prodaje su vozila, svojina Elektroprivrede Crne Gore AD Nikšić, kako slijedi:

|  |  |  |  |  |  |  |
| --- | --- | --- | --- | --- | --- | --- |
| **Rb** | **Marka i tip** | **Tehničke karakteristike** | **Vrsta vozila** | **Godina proizvodnje** | **Registarska oznaka** | **Početna cijena vozila €** |
| 1. | Opel Astra | 1364cm³,  66 kW,  Benzin. | Putničko havarisano | 2006 | NK AG 578 | (305,23 €) |
| 2. | Opel Astra | 1598 cm³,  77 kW,  Benzin. | Putničko havarisano | 2007 | NK AR 016 | (223,84 €) |

**2. Uslovi nadmetanja i sadržaj prijave**

Postupak prodaje vozila sprovešće se putem javnog nadmetanja - licitacije.

Vozila se kupuju u viđenom stanju, bez prava na naknadnu reklamaciju.

Prijave za licitaciju se mogu podnositi za pojedinačno određena vozila koja su predmet prodaje.

Pravo da učestvuju na nadmetanju imaju podnosioci prijava, odnosno sva domaća i strana pravna i fizička lica, koja uplate depozit u iznosu od 10% početne (minimalne) cijena vozila za koje se predaje prijava. Depozit se uplaćuje na žiro račun Elektroprivrede Crne Gore AD Nikšić broj 535-55-11, koji se vodi kod Prve banke Crne Gore, sa napomenom: „Uplata radi učešća u postupku prodaje vozila“.

Učesnici u nadmetanju dužni su dostaviti prijavu u koverti sa oznakom „JAVNI POZIV za prodaju vozila putem javnog nadmetanja - licitacije“ i „NE OTVARAJ, prije zvaničnog zasijedanja Komisije za sprovođenje postupka prodaje službenih vozila“.

Prijava treba da sadrži:

* Podatke o licu koje podnosi prijavu:
* za fizička lica: ime i prezime, adresa stanovanja, JMB, broj lične karte ili pasoša, žiro račun za vraćanje depozita, kontakt telefon;
* za pravna lica: naziv, sjedište, adresu, PIB, ime i prezime i funkciju odgovornog lica i naziv banke sa brojem žiro računa za vraćanje depozita;
* Vozilo za koje se predaje prijava i oznaku registarskih tablica,
* Dokaz o uplati depozita.

Prijava za učešće na javnom nadmetanju podnosi se neposredno ili putem pošte na adresu Elektroprivrede Crne Gore AD Nikšić, ul. Vuka Karadžića br. 2, Nikšić, zaključno sa **22.09.2025.** **godine do 12:00 časova.**

Predmetna vozila se nalaze u Nikšiću i mogu se pogledati, u prisustvu ovlašćenog lica, svakog radnog dana do dana kada će se izvršiti javno nadmetanje - licitacija, u periodu od 10-14h, uz obaveznu najavu min 24h prije planiranog pregleda, kod osobe za kontakt Milan Jokić na kontakt telefon br. 067/607-902 i Marko Jovanović na kontakt telefon br. 069/022-176.

**3. Postupak javnog nadmetanja - licitacije**

Javno nadmetanje - licitacija izvršiće se dana 23**.09.2025. godine**, u prostorijama Elektroprivrede Crne Gore AD Nikšić, ul. Vuka Karadžića 2, Nikšić, sa početkom u 11:00 časova, o čemu se na ovaj način obavještavaju podnosioci prijava.

Prijave dostavljene poslije navedenog roka, kao i one koje su nepotpune, u smislu dostavljanja dokumenata određenih ovim Javnim pozivom neće se razmatrati.

Javnom nadmetanju - licitaciji mogu prisustvovati podnosioci prijava ili njihovi opunomoćeni predstavnici, te im se posebno obavještenje neće slati.

Podnosioci prijava usmeno licitiraju na licu mjesta, sa početnom cijenom koja je definisana u tački 1. ovog Javnog poziva.

Pravo da prvi da ponudu ima podnosilac prijave koji je prvi podnio prijavu za vozilo koje se licitira.

Licitacija se zaključuje ako nakon poziva u roku od dva minuta nije istaknuta veća ponuda.

Vozilo se prodaje podnosiocu prijave koji ponudi najvišu kupoprodajnu vrijednost.

Ako se na javno nadmetanje - licitaciju javi samo jedan učesnik sa prihvatljivom prijavom, Komisija može pristupiti postupku licitacije, pod uslovom da cijena ponude ne može biti niža od početne cijene objavljene u tački 1. ovog Javnog poziva.

**4. Ostale informacije**

Ovlašćeno lice Naručioca će donijeti Odluku o izboru najpovoljnije ponude na predlog Komisije za sprovođenje postupka prodaje službenih vozila, u roku od 20 dana od dana sprovedenog postupka javnog nadmetanja - licitacije.

Kupac je dužan da zaključi Ugovor o kupoprodaji, u roku od 7 (sedam) dana od dana prijema Odluke o izboru najpovoljnije ponude.

Kupoprodajna cijena se plaća najkasnije u roku od 8 (osam) dana od dana zaključena Ugovora o kupoprodaji.

Obaveze po osnovu plaćanja ovjere Ugovora, poreza na promet, kao i svih drugih troškova koji se odnose na prevođenje auta na novog Kupca, su obaveze Kupca.

U slučaju da izabrani podnosilac prijave odustane od kupovine, odnosno ukoliko ne potpiše Ugovor o kupoprodaji u definisanom roku ili ne isplati kupoprodajnu cijenu u predviđenom roku, gubi pravo na povraćaj uplaćenog depozita. U tom slučaju Ugovor o kupoprodaji se može zaključiti sa drugorangiranim podnosiocem prijave.

Podnosiocima prijave čija se prijava ne prihvati zbog određenih nedostataka, iznos depozita će biti vraćen u roku od 7 (sedam) dana od dana donošenja Odluke o izboru najpovoljnije ponude. Ostalim podnosiocima prijava čije su ponude rangirane iza izabranog podnosioca prijave, uplaćeni iznos depozita će biti vraćen u roku od 8 (osam) dana od dana zaključenja Ugovora o kupoprodaji.

Depozit izabranog podnosioca prijave se zadržava i za taj iznos se umanjuje kupoprodajna cijena.

Elektroprivreda Crne Gore AD Nikšić, ima pravo, sve do zaključenja Ugovora o kupoprodaji, iz razloga prestanka potrebe za prodajom, da ne zaključi Ugovor o kupoprodaji ni sa jednim od podnosilaca prijave. U slučaju odustanka od zaključenja Ugovora o kupoprodaji, podnosioci prijava, ni bilo koje pravno niti fizičko lice neće imati pravo da zahtijevaju bilo kakvu naknadu štete i troškova nastalih kao direktna ili indirektna posledica učešća na ovom Javnom pozivu.

Osoba za kontakt: Milan Jokić, telefon br. 067/607-902.

|  |
| --- |
| **Izvršni direktr** |
| Ivan Bulatović, dipl.el.ing. |
|  |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |